als_Latn dik_Latn azb_Arab
Vasil Kukaj është një ndër mjeshtrit që të gjithë kohën dhe studimet e tij ja ka kushtuar artit të qeramikës. Ai banon në fshatin Krajë, në kufirin mes Lezhës dhe Shkodrës, por e ka kthyer shtëpinë e tij në një punishte të njohur në të gjithë Shqipërinë. Vasili ishte përkthyes i një prifti të zonës në fillim të viteve ‘90 dhe me këmbënguljen e tij, ai studio në Itali dhe më pas u kthye në vendlindje për të ushtruar zanatin që përfitoi jashtë shtetit. Sipas tij, përpunimin i baltës është një nga profesionet më të vjetra të njerëzimit, por që as sot nuk i ka humbur vlera.
Për përgatitjen e një ene prej qeramike, apo të një porosie tjetër Vasili thotë se duhet të paktën një muaj që përfshin edhe procesin e tharjes dhe më pas të pjekjes së baltës. Në këtë punishte përgatiten edhe punime me motive etnografike të zonës, ndërkohë që nuk mund të mbetet jashtë vëmendjes as një nga krenaritë e kësaj treve, siç është Gjergj Fishta dhe shtëpia e tij.
als_Latn als_Latn